Vatikanska biblioteka
Vatikanska apostolska biblioteka (latinski: Bibliotheca Apostolica Vaticana, italijanski: Biblioteca Apostolica Vaticana), poznatija kao Vatikanska biblioteka ili neformalno kao Vat, je biblioteka Svete Stolice koja se nalazi u Vatikanu i nacionalna je biblioteka grada-države. Formalno je osnovana 1475. godine, iako je mnogo starija – jedna je od najstarijih biblioteka na svijetu i sadrži jednu od najznačajnijih zbirki istorijskih tekstova. Ima 75.000 kodeksa iz historije, kao i 1.1 miliona štampanih knjiga, koje uključuju oko 8.500 inkunabula. Vatikanska biblioteka je istraživačka biblioteka za historiju, pravo, filozofiju, nauku i teologiju. Vatikanska biblioteka je otvorena za svakoga ko može dokumentirati svoje kvalifikacije i istraživačke potrebe. Fotokopije za privatno proučavanje stranica iz knjiga objavljenih između 1801. i 1990. mogu se zatražiti lično ili poštom.